*Samráðsgátt*

Í samráðsgáttina bárust umsagnir frá 13 aðilum. Þá bárust ráðuneytinu tvær umsagnir með tölvupósti.

*Viðbrögð við samráði*

Að höfðu samráði við embætti Landlæknis þótti ekki rétt, að svo stöddu, að bæta efninu metýlfenídat við viðurlagatöflu vegna aksturs undir áhrifum ávana- og fíkniefna og var efnið því fjarlægt úr töflu í viðauka við reglugerðina.

Í viðauka við reglugerðina var bætt ákvæði sem kveður á um að sektarfjárhæð skuli vera 20.000 kr. vegna brota ökumanna sem aka fram úr öðru vélknúnu ökutæki yfir óbrotna miðlínu þar sem ekið er í gagnstæðar áttir, í samræmi við ábendingar lögreglu og einstaklings. Lögregla lagði þó til að sektarfjárhæð yrði 30.000 kr. Þá voru gerðar breytingar á ákvæðum viðaukans um sektarfjárhæðir vegna óhlýðni ökumanns við merkjagjöf lögreglu og vegna brota þegar sérstakur öryggisbúnaður fyrir barn er ekki notaður. Sektarfjárhæðir vegna umræddra brota voru þannig hækkaðar úr 20.000 kr. í 30.000 kr. í samræmi við ábendingar lögreglu.

Að öðru leyti þóttu ekki vera tilefni til að bregðast við athugasemdum með breytingum.